text: La Mostra d'Arts Escèniques reactiva la programació cultural familiar a Castelló | Castelló Extra
  La Mostra d'Arts Escèniques reactiva la programació cultural familiar a Castelló
  L'últim cap de setmana d'aquesta edició proposa sis espectacles per a tots els públics, repartits entre dissabte i diumenge
  Així, la jornada de dissabte començarà amb l'actuació de Köseling Cia amb la seua obra 'Serendipité' (Hort dels Corders, a les 17.30 hores). Més tard es podrà gaudir de 'Monsters' d'Scura Splats (Passadís de les Arts, a les 19.00 hores). A la nit, Improplana interpretarà l'obra 'Cambrers' al Passadís de les Arts (22.00 hores). L'actuació de Xarop Teatre prevista per al matí ha hagut de ser cancel·lada, de manera que tota la programació de dissabte es concentrarà en la vesprada.
  La Mostra d'Arts Escèniques de Castelló disposa d'un pla per a ajudar el públic a seguir i complir les mesures sanitàries durant el desenvolupament dels espectacles. Durant el primer tram d'aquesta mostra la bona acollida de la ciutadania va fer possible completar els aforaments en gairebé totes actuacions, sempre respectant les distàncies interpersonals i la utilització de mascaretes i gels hidroalcohòlics.